Geolog og rasekspert Lars Harald Blikra fra Norges geologiske undersøkelse (NGU) i Trondheim uttalte til media at frostsprengning i sprekker i fjellet bak bygget kan ha utløst raset. Steinar Trygstad, byggteknisk konsulent i Rambøll Norge, sa til TV 2 at også han trodde at raset skyldes frostsprengning. Berggrunnen i Ålesund er ikke kartlagt i detalj, men NGU hadde tidligere definert området rundt Fjelltunveien som rasfarlig.